b'\n_START_ARTICLE_\nDvo\xc4\x8drkje\n_START_PARAGRAPH_\nDv\xc3\xb3\xc4\x8d\xc5\x95kje ali d\xc3\xadgr\xc3\xa1f je v jezikoslovju skupina dveh \xc4\x8drk, ki skupaj ozna\xc4\x8dujeta en glas. Dvo\xc4\x8drkja pozna ve\xc4\x8dina jezikov, ki uporabljajo \xc4\x8drkovno pisavo.\n_START_SECTION_\nV sloven\xc5\xa1\xc4\x8dini\n_START_PARAGRAPH_\nV sloven\xc5\xa1\xc4\x8dini je najzna\xc4\x8dilnej\xc5\xa1i primer dvo\xc4\x8drkje d\xc5\xbe v besedah d\xc5\xbeungla, d\xc5\xbeamija, d\xc5\xbeokej, bud\xc5\xbeet, ipd. V teh besedah d\xc5\xbe predstavlja glas, ki ga ne moremo zapisati z eno \xc4\x8drko. Poudriti velja, da obstajajo tudi slovenske besede, v katerih d\xc5\xbe ni dvo\xc4\x8drkje, pa\xc4\x8d pa predstavlja dva lo\xc4\x8dena glasova d-\xc5\xbe, npr.: od\xc5\xbeejati, od\xc5\xbeagati, pod\xc5\xbeupan, ipd._NEWLINE_Sloven\xc5\xa1\xc4\x8dina pozna tudi dvo\xc4\x8drkji nj in lj, vendar velja podobno opozorilo kot zgoraj. Tudi ti dve skupini \xc4\x8drk se pogosto izgovarjata lo\xc4\x8deno, npr. pol-je, kon-ji, ipd. V\xc4\x8dasih pa se j sploh ne izgovarja, npr.: konjski (beri: konski)._NEWLINE_Ko smo sloven\xc5\xa1\xc4\x8dino pisali \xc5\xa1e z bohori\xc4\x8dico, smo uporabljali tudi dvo\xc4\x8drkja zh,\xc5\xbfh in sh.'